text: Tey fingu handað prógvini á samkomu á Tórsvølli sunnudagin. UEFA B-venjaraútbúgvingin er m.a. bygd á videogreining, fysiologi, sálarfrøði og taktiska venjing.
text: #000001
text: Í summar vóru próvtøkurnar á skránni, og sunnudagin varð skipað fyri lítlari samkomu á Tórsvølli, í samband við at hesir 15 venjarar fingu handað UEFA B-venjaraprógv (Mynd: Fótbóltssamband Føroya)
text: #000002
text: Tann 10. mars í ár fóru 15 luttakarar, 12 menn og tríggjar kvinnur, undir seinasta partin av UEFA B-venjaraútbúgvingini. Í summar vóru próvtøkurnar á skránni, og sunnudagin varð skipað fyri lítlari samkomu á Tórsvølli, í samband við at hesir 15 venjarar fingu handað UEFA B-venjaraprógv.
text: #000003
text: Heimasíðan hjá Fótbóltssambandandinum skrivar, at talan hevur verið um eitt orkukrevjandi tíðarskeið við felagsfundum, skrivligum uppgávum, umframt vitjan av vegleiðara í egnum felagi. Tilgongdin við øllum B-skeiðunum er væl longri enn nakrar mánaðar.
text: #000004
text: Millum evnini, ið UEFA B-venjaraútbúgvingin er bygd á, er videogreining, fysiologi, sálarfrøði, taktisk venjing og taktisk orientering. Harafturat hava nógvar venjingar verið á vøllinum.
text: #000005
text: – Tað hevur verið sera gevandi at fylgt luttakarunum, og tað hevur heilt greitt eisini verið eitt mennandi tíðarskeið fyri tey. Nú er at vóna, at tey gera brúk av útbúgvingini úti í feløgunum, men at tey eisini hava hug at fara víðari á UEFA A-venjaraslkeiðið, tá tað verður aktueltHetta sigur Pætur Smith Clementsen, tekniskur stjóri hjá Fótbóltssambandi Føroya, við fsf.fo.
text: #000006
text: Tey 15 sum nú fingu prógv koma úr nógvum ymiskum føroyskum feløgum. Í løtuni eru 95 venjarar í skrásetingini hjá FSF, ið hava galdandi UEFA B-venjaraprógv.
text: #000007